Source: http://monitorulneamt.ro/fetelor-ce-ne-mai-asteapta/
Timestamp: 2019-07-18 22:16:32+00:00

Document:
Fetelor, ce ne mai aşteaptă? » Monitorul de Neamț și Roman
■ astăzi, CSM Roman va evolua în compania multinaţionalei CSM Bucureşti ■ culmea, fără să joace încă, nemţencele au predat „lanterna“ Clujului ■
CSM Roman va evolua, astăzi, 24 octombrie, în compania fostei cîştigătoare a Ligii Campionilor, CSM Bucureşti, într-un meci transmis în direct de către TVR HD, de la ora 17.30. Este vorba despre partida ce încheie runda a VI-a din Liga Naţională, în urma căreia, culmea, fără să joace încă, romaşcancele au „reuşit“ să urce o poziţie în clasament, predînd lanterna roşie celor de la U Cluj. Deşi a început campionatul ceva mai slab, fiind pe locul V, campioana en-titre va alinia cel mai bun şapte al său, astfel încît sînt create toate premisele pentru un meci interesant. Cît despre gazde, ele au debutat catastrofal în acest sezon, neavînd nici un punct în cinci etape. Evident, sub bagheta noului tehnician, Dragoş Dobrescu, gazdele vor încerca să îşi vîndă cît mai scump pielea şi să facă spectacol. Este interesant de văzut cît de ofensive vor fi romaşcancele în faţa „tigroaicelor“, care vin şi ele cu un antrenor nou şi destul de „şifonate“, atît în întrecerea internă, cît şi în Liga Campionilor. Totuşi, va fi un nou prilej pentru iubitorii de handbal din Roman şi zonă să vadă handbalistele de renume. Măcar atît. „Miercuri, 24 octombrie 2018, de la orele 17.30, CSM Roman – handbal va disputa acasă, meciul din cadrul etapei a VI-a a Ligii Florilor, în compania formaţiei CSM Bucureşti. Preţul unui bilet este neschimbat, acesta fiind de 10 lei“, a anunţat conducerea CSM Roman. În această etapă au mai fost înregistrate rezultatele: SCM Vîlcea – CSM Galaţi 27-15; Măgura Cisnădie – HC Zalău 24-24; Gloria Bistriţa Năsăud – Gloria Buzău 29-27; CSM Slatina – SCM Craiova 19-23; CSU Cluj – Minaur Baia Mare 23-29, Corona Braşov -HC Brăila 27-23.
Cuvinte cheie:aşteaptăC+EFetelorMAIne

References: CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM